Praha

Praha () nya indu nengeri enggau mengeri pemadu besai Republik Czech sereta indu nengeri sejarah Bohemia. Praha ke bepalan ba Sungai Vltava ngembuan penyampau tubuh urung 1.4 juta iku, lalu kandang mengeri besai iya diuan urung 2.3 juta iku mensia.

Praha nya siti nengeri ti besejarah enggau seni bina Romanik, Gotik, Renaisans enggau Barok. Iya nyadi indu nengeri Perintah Bohemia sereta endur diau beberapa iku Raja Besai Rome Kudus, ke pemadu tebilang iya nya Charles IV (r. 1346-1378) enggau Rudolf Kedua (r. 1575 enggau 1611). Iya nyadi siti nengeri ti beguna ngagai monarki Habsburg enggau Austria-Hungari. Nengeri tu bejalaika tanggungpengawa ke besai dalam Reformasyen Bohemia enggau Protestan, Perang Tiga Puluh Taun enggau dalam sejarah abad ke-20 nyadi indu nengeri Czechoslovakia entara Perang Dunya enggau jeman Komunis pengudah perang.

Praha nyadi palan endur mayuh bengkah palan budaya nyengkaum Istana Prague, Jematan Charles, Dataran Bandar Lama enggau jam astronomi Prague, Kuarter Orang Judah, bukit Petřín sereta Vyšehrad. Kenyau ari taun 1992, palan besejarah Prague udah dipasukka dalam rintai Palan Pesaka Dunya UNESCO.

Nengeri tu bisi lebih ari sepuluh iti muzium besai, sereta mayuh bengkah panggung wayang, galeri, panggung wayang, enggau utai ke dipandangka sejarah ke bukai. Sistem perengka pengangkut mensia mayuh moden ti luas nyambung nengeri tu. Iya nyadi palan endur mayuh macham sekula rama enggau peribit, nyengkaum Universiti Charles di Praha, universiti ke pemadu tuai di Eropah Tengah.

Prague diklasifikasyenka nyadi nengeri global "Beta+" nitihka pansik GaWC. Ba taun 2019, Indeks PICSA ngengkahka nengeri tu ba penuduk lumur 13 mengeri pemadu manah endur diau di dunya. Sejarah iya ti kaya nyadika palan dagang temuai ti tebilang lalu naka taun 2017, mengeri tu nerima lebih 8.5. juta iku temuai entarabansa ninting taun. Ba taun 2017, Praha dirintaika nyadi nengeri Eropah kelima pemadu mayuh dilawa pengudah London, Paris, Rome, enggau Istanbul. 

 Etimologi enggau nama 
Nama jaku Czech Praha datai ari leka jaku Slavic lama, , ti mai reti "wung", nunjukka asal nengeri nya ba endur ti betengahka sungai Vltava.

Siti agi penatai nama Praha diperambu ari na prazě, leka jaku asal ke batu lereng bukit shale ke alai istana asal digaga. Maya nya, istana nya dikelingi kampung, mungkur semilan iti bukit ke deka nyadi nengeri jemah ila – Mengeri Lama ba seberai sungai, pia mega Mengeri Mit ba baruh istana ti udah bisi, semina ayan udah nya.

 Kereban sanding 

 Laman web ke bukai 

 Portal rasmi temuai
 Kar lama Praha diarkib kena 26 Julai 2022 ba Wayback Machine in Historic Cities site